<classify> Jamaa mmoja raia wa Ghana ameibua hizi mseto baada ya video yake kusambaa mitandaoni akiosha chupi za mkewe. Jamaa huyo alipigwa picha akiwa na karai iliyojaa chupi akiziosha kistaarabu bila wasiwasi Je ni vitu gani ambavyo huwezi ukamfanyia mkeo? Huenda utampikia, umpigie deki, umsafishia chumba, lakini je waweza kumuoshea chupi hadharani? Raia mmoja wa Ghana ameoneka kuwakwaza wanaume wengi kwa kitendo cha ustaarabu na mapenzi aliyoonyesa kwa mkewe. Jamaa huyo ambaye jina lake halikubainika alinaswa kwenye kamera akiwa na karai nzima ya chupi za mkewe akizifanyia haki. Je alikuwa akiwafunza wanaume wengine jinsi ya kuwapenda na kuwadekeza wachumba? Picha yake hiyo iliibua mjadala mkali huku wanaume wengi wakimlamu kwa kujiingiza katika kazi za wanawake na kuwashushia hadhi wanaume. Huku wanawake wengi wakijitokeza kumrundia sifa kwa hatua hiyo aliyoichukua, wanaume walimpiga teke, wengi wakimtaja kama mume bwege aliwaaibisha toto la kiume. Katika video hiyo iliyosambaa mitandaoni, mume huyo alijiseti kwenye kiti akikamata kila chupi na kueleza wazi namna ya kuosha ili kumaliza kabisa uchafu. Wanawake wengi walijitosa mtndaoni kuwashambulia wanaume na kuwaomba kuiga mfano huo bora na kujitenga na taasubi ya kiume ambayo kulingana nao, huwafanya wanaume kuwanyanyasa wanawake na kutowahurumia hata wanapokuwa wachovu. Baadhi walisalia kummezea mate jukumu hilo, wakitamani kuolewa na mume kama huyo.  <topic>: BURUDANI 